El departament de Sanitat desinfecta l'estadi del Fornàs després del positiu en COVID-19 d'un entrenador del Club Esportiu Acer
28 d’agost 2020

![Imagen 1](/media/tagboqzz/71c_desinfeccion-fornas-1.jpg)![Imagen 2](/media/2hcmvim3/71c_desinfeccion-fornas-7.jpg)

El departament de Sanitat de l'Ajuntament de Sagunt ha desinfectat este matí, a través de l'empresa Lokímica encarregada de fer estes tasques, els vestuaris del local, del visitant i d'àrbitres així com les oficies del Club Esportiu Acer de l'estadi del Fornàs després del positiu diagnosticat a un entrenador del club. Les instal·lacions tornaran a estar disponibles per al seu ús quan s'estime oportú, passades les sis hores corresponents a la desinfecció.

  

El regidor d'Esports, Javier Raro, va donar avís al Servici de Prevenció de Riscos Laborals del positiu que immediatament va iniciar el corresponent protocol COVID-19 ja que una treballadora municipal que desenvolupa la seua activitat laboral en les instal·lacions podia veure's afectada. 

  

Dins d'este protocol, segons informen des del departament, s'ha procedit a l'aïllament preventiu de la treballadora fins que Salut Pública determine si és catalogada com a contacte estret o no. 

  

En este sentit, tant el regidor d'Esports com el de Sanitat, Javier Timón, han enviat un missatge de tranquil·litat a la ciudanía i especialment als usuaris i usuàries de les instal·lacions ja que la seguretat està plenament garantida a través del protocol establit per a estes ocasions i les mesures de prevenció que s'establixen en l'estadi que ja han demostrat la seua eficàcia en totes les ocasions que ha sigut necessari dur-lo a terme. També han volgut traslladar al Club Esportiu Acer «**la nostra plena predisposició a continuar col·laborant en tot allò que siga necessari per a controlar i evitar la propagació del virus**».

  

D'altra banda, Timón ha comunicat que este matí ha rebut la telefonada de la directora de Salut Pública, Elvira Mensat, per a traslladar-li com és habitual tots els detalls sobre el control i seguiment que estan realitzant sobre este cas, «**la qual cosa ens garantix que els mecanismes de seguiment i de control dels brots continuen funcionant a la perfecció per part de l'autoritat competent en esta matèria**».

  

![](/media/1ugjhlbx/71c_desinfeccion-fornas-75.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-departament-de-sanitat-desinfecta-l-estadi-del-fornas-despres-del-positiu-en-covid-19-d-un-entrenador-del-club-esportiu-acer/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-sanitat-desinfecta-l-estadi-del-fornas-despres-del-positiu-en-covid-19-d-un-entrenador-del-club-esportiu-acer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-sanitat-desinfecta-l-estadi-del-fornas-despres-del-positiu-en-covid-19-d-un-entrenador-del-club-esportiu-acer/ "Linked In")
*   [](mailto:?body=https://aytosagunto.es/va/actualitat/el-departament-de-sanitat-desinfecta-l-estadi-del-fornas-despres-del-positiu-en-covid-19-d-un-entrenador-del-club-esportiu-acer/)